|  |  |
| --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 46 14, 487 40 36, 487 43 36  [ounz@vojvodina.gov.rs](mailto:ounz@vojvodinа.gov.rs) |

|  |  |
| --- | --- |
| KLASA: 128-454-8/2023-04/1 | DATUM: 12. 5. 2023. godine |

Na temelju članaka 15., 16. stavka 5. i 24. stavka 2. Pokrajinske skupštinske odluke o pokrajinskoj upravi („Službeni list APV“, broj: 37/14, 54/14 ‒ drugi propis, 37/16, 29/17, 24/19, 66/20 i 38/21), članka 23. stavaka 1. i 4. Pokrajinske skupštinske odluke o proračunu Autonomne Pokrajine Vojvodine za 2023. godinu („Službeni list APV“, broj: 54/22), članka 9. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje modernizacije infrastrukture predškolskih ustanova na teritoriju AP Vojvodine („Službeni list APV”, broj: 7/23), a po provedenom Natječaju za financiranje i sufinanciranje rekonstrukcije, adaptacije, sanacije, investicijsko i tekuće održavanje objekata ustanova osnovnog, srednjeg obrazovanja i odgoja, učeničkog standarda i predškolskih ustanova na teritoriju Autonomne Pokrajine Vojvodine za 2023. godinu, klasa: 128-454-8/2023-04 od 22. 2. 2023. godine, pokrajinski tajnik donosi:

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**

**ZA FINANCIRANJE I SUFINANCIRANJE REKONSTRUKCIJE, ADAPTACIJE, SANACIJE, INVESTICIJSKO I TEKUĆE ODRŽAVANJE OBJEKATA PREDŠKOLSKIH USTANOVA NA TERITORIJU**

**AUTONOMNE POKRAJINE VOJVODINE ZA 2023. GODINU**

**I.**

Ovim rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za potrebe predškolskih ustanova po *Natječaju za financiranje i sufinanciranje rekonstrukcije, adaptacije, sanacije, investicijsko i tekuće održavanje objekata ustanova osnovnog, srednjeg obrazovanja i odgoja, učeničkog standarda i predškolskih ustanova na teritoriju Autonomne Pokrajine Vojvodine za 2023. godinu, klasa: 128-454-8/2023-04 od 22. 2. 2023. godine („Službeni list APV“, broj: 08/2023).*

**II.**

Natječajem je opredijeljeno za sve razine obrazovanja ukupno **180.000.000,00 dinara,** a u okviru togaza predškolske ustanove **11.500.000,00 dinara**. Ovim rješenjem se obavlja raspodjela sredstava za predškolske ustanove u cijelosti.

Sredstva se odobravaju jedinicama lokalne samouprave (u daljnjem tekstu: Korisnici) sukladno priloženoj Tablici 1. RASPODJELA SREDSTAVA ZA FINANCIRANJE I SUFINANCIRANJE REKONSTRUKCIJE, ADAPTACIJE, SANACIJE, INVESTICIJSKO I TEKUĆE ODRŽAVANJE OBJEKATA PREDŠKOLSKIH USTANOVA NA TERITORIJU AUTONOMNE POKRAJINE VOJVODINE ZA 2023. GODINU, koja čini sastavni dio ovog rješenja.

**III.**

Sredstva iz točke II. ovog Rješenja utvrđena su Pokrajinskom skupštinskom odlukom o proračunu Autonomne Pokrajine Vojvodine za 2023. godinu, na posebnom razdjelu Pokrajinskog tajništva za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo), i to: 1.918.000,00 dinara na Program 2002 – Predškolski odgoj, Programska aktivnost 1002 – Modernizacija infrastrukture predškolskih ustanova, Funkcionalna klasifikacija 910, Ekonomska klasifikacija 4631 – Tekući transferi ostalim razinama vlasti, Izvor financiranja 01 00 – Opći prihodi i primici proračuna i 9.582.000,00 dinara na Program 2002 – Predškolski odgoj, Programska aktivnost 1002 – Modernizacija infrastrukture predškolskih ustanova, Funkcionalna klasifikacija 910, Ekonomska klasifikacija 4632 – Kapitalni transferi ostalim razinama vlasti, Izvor financiranja 01 00 – Opći prihodi i primici proračuna, a prenose se korisnicima sukladno priljevu sredstava u proračun AP Vojvodine, odnosno likvidnim mogućnostima proračuna.

**IV.**

Korisnici su obvezni prilikom nabave radova postupati sukladno odredbama Zakona o javnim nabavama i podzakonskim aktima koji reguliraju javne nabave.

**V.**

Tajništvo će obavijestiti Korisnike o raspodjeli sredstava koja je utvrđena ovim rješenjem.

**VI.**

Tajništvo će obvezu prema Korisnicima preuzeti na temelju pismenog ugovora.

**VII.**

Ovo rješenje je konačno i protiv njega se ne može uporabiti pravni lijek.

**VIII.**

Za izvršenje ovog rješenja zadužuje se Sektor za materijalno-financijske poslove Tajništva.

Rješenje dostaviti:

1. Sektoru za materijalno-financijske poslove Tajništva
2. Pismohrani

|  |
| --- |
| POKRAJINSKI TAJNIK |
|  |
| Zsolt Szakállas |